Croissant Taiyaki Ice เปิดตัวขายที่ไทยวันนี้เป็นวันแรก บังเอิญเดินมาเจอเดินเลยรีบเข้าคิวไปซื้อ คิวไม่ยาวค่ะ 2-3 คิว อาจจะเป็นเพราะยังไม่มีคนรู้ว่ามีแบบใหม่เป็นไอศครีม มี 2 ไส้ให้เลือกค่ะ วนิลา-บราวนี่ กับชาเขียว-ถั่วแดง เราเลือกทานวนิลา-บราวนี่ ราคา 80 บาทต่อชิ้น ใส่กล่องสีน้ำเงินทรงกล่องเหมือนป๊อกกี้เลย ด้านในจะห่อด้วยกระดาษหนึ่งชั้น ครัวซองค์ปลาแป้งกรอบ หอม มีเกล็ดน้ำตาลเหมือนเดิม ที่เพิ่มเติมคือด้านในจะเป็นไอศครีมวนิลา มีเกล็ดช็อกโกแลตเล็กๆผสมอยู่ด้วย ออกแนวคุ๊กกี้แอนด์ครีมเลย ที่สำคัญมีเนื้อบราวนี่ก้อนสี่เหลี่ยมเป็นชิ้นๆอยู่หลายก้อนเลยทีเดียว เนื้อบราวนี่เข้มข้น ถือว่าผ่านค่ะครัวซองค์ปลาไอศครีม แต่ก็ไม่ถึงกับอร่อยฟุ้งฟริ้งฟินเฟ่อนะ